Eanus

Eanus er en slekt av biller som hører til familien smellere (Elateridae).

Utseende 
Nokså små (gjerne 5 - 7 millimeter), noe brede, blanke, mørke smellere, ofte med gule tegninger. Hodet er kort og bredt, med små fasettøyne. Antennene er lange og tynne. Brystskjoldet (pronotum) er rundet, noe bredere enn langt, med skrått, butt utstikkende bakhjørner. Dekkvingene har fine punktatriper.

Larvene er sylindriske, glatte med en voksaktige overflate og spredte hår, gjerne rød- eller gulaktige. Hodet er noe flatt med fremoverstrakte kjever. Det bakerste leddet har vanligvis et par kraftige utvekster av varierende form. Beina er ganske korte.

Levevis 
Larvene lever i jorda der de eter planterøtter og er potensielle skadedyr.

Utbredelse 
Slekten har en holarktisk utbredelse, åtte av de ti artene lever i Nord-Amerika. I Norge forekommer arten tundrasmeller i Troms og Finnmark.

Systematisk inndeling 

 Ordenen biller, Coleoptera
 Underordenen Polyphaga
 Overfamilien smellere, Elateroidea
 Familien smellere, Elateridae
 Underfamilien tannsmellere, Dendrometrinae Gistel, 1856
 Stammen Prosternini Gistel, 1856 - noe ganger regnet som en egen underfamilie, Prosterninae
 Slekten Eanus LeConte, 1861
 Eanus albertanus Brown, 1930
 Tundrasmeller, Eanus costalis (Paykull, 1800)
 Eanus decoratus (Mannerheim, 1853)
 Eanus estriatus (LeConte, 1853)
 Eanus granicollis (Van Dyke, 1932)
 Eanus guttatus (Germar, 1817)
 Eanus hatchi Lane, 1938
 Eanus maculipennis LeConte, 1863
 Eanus singularis (Mannerheim, 1852)
 Eanus striatipennis Brown, 1936

Eksterne lenker 
 
 bugguide.net - bildedatabase over nordamerikanske insekter
 

Smellere
Biller formelt beskrevet i 1861
Dyr formelt beskrevet av John Lawrence LeConte